สถานีปากน้ำ

สถานีปากน้ำ (Pak Nam station; รหัส: E19) เป็นสถานีรถไฟลอยฟ้าในเส้นทางรถไฟฟ้าบีทีเอส สายสุขุมวิท ส่วนต่อขยายแบริ่ง–สมุทรปราการ ยกระดับเหนือถนนสุขุมวิทบริเวณหน้าวิทยาลัยสารพัดช่างสมุทรปราการ ในพื้นที่อำเภอเมืองสมุทรปราการ จังหวัดสมุทรปราการ เปิดให้บริการเมื่อวันที่ 6 ธันวาคม พ.ศ. 2561

**ที่ตั้ง**
ถนนสุขุมวิท บริเวณหน้าวิทยาลัยสารพัดช่างสมุทรปราการ ใกล้กับทางแยกหอนาฬิกาปากน้ำและศาลากลางจังหวัดสมุทรปราการ ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ
บริเวณโดยรอบสถานีปากน้ำ เป็นศูนย์กลางของชุมชนขนาดใหญ่ เป็นจุดเชื่อมต่อการเดินทางที่สำคัญของจังหวัดสมุทรปราการ ประกอบกับมีหน่วยงานราชการของจังหวัดสมุทรปราการหลายหน่วยงาน และยังอยู่ใกล้กับท่าเรือวิบูลย์ศรี ที่สามารถโดยสารเรือข้ามฟากไปยังพระสมุทรเจดีย์ อำเภอพระสมุทรเจดีย์ได้

**ชื่อสถานี**
เดิมทีสถานีแห่งนี้ใช้ชื่อในแผนงานว่า สถานีศาลากลางสมุทรปราการ และชื่อในระหว่างการก่อสร้างว่า สถานีสมุทรปราการ ก่อนที่ สำนักงานราชบัณฑิตยสภา จะมีมติให้การรถไฟฟ้าขนส่งมวลชนแห่งประเทศไทยดำเนินการแก้ไขชื่อสถานีในช่วงสุดท้ายของการก่อสร้างเป็น สถานีปากน้ำ เพื่อให้ชื่อสถานีมีความเหมาะสม และแสดงถึงสัญลักษณ์ใหญ่ของพื้นที่อันได้แก่บริเวณปากแม่น้ำเจ้าพระยา และปากอ่าวไทยฝั่งใต้ของกรุงเทพมหานคร

**แผนผังของสถานี**

**รายละเอียดของสถานี**
เป็นแบบมีชานชาลาอยู่ 2 ข้าง ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

**ทางเข้า-ออก**
 1 ซอยศูนย์การค้าปากน้ำ (ลิฟต์)- 2 วิทยาลัยสารพัดช่างสมุทรปราการ (ลิฟต์)- 3 ถนนพระศักดิ์ (บันไดเลื่อน)- 4 วิหารพระพุทธชินราชมงคลปราการ, สวนสุขภาพ ร.9, สำนักงานสรรพสามิตพื้นที่สมุทรปราการ 1- 5 วิทยาลัยสารพัดช่างสมุทรปราการ (บันไดเลื่อน)
*6 ศาลากลางจังหวัดสมุทรปราการ,ที่ว่าการอำเภอเมืองสมุทรปราการ (บันไดเลื่อน), ถนนพระศักดิ์
*ทางเดินลอยฟ้า เชื่อมต่ออุทยานการเรียนรู้อ่าวไทย และหอชมเมืองสมุทรปราการ (เปิดให้บริการเมื่อวันที่ 28 สิงหาคม พ.ศ. 2567)
จุดรวมพล อยู่ที่ ทางออก 2 บริเวณวิทยาลัยสารพัดช่างสมุทรปราการ และ ทางออก 4 บริเวณหน้าสวนสุขภาพ ร.9

**สิ่งอำนวยความสะดวก**
ลิฟต์ สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง

**เวลาให้บริการ**

**รถโดยสารประจำทาง**

**3 ถนนสุขุมวิท  (ฝั่งวิทยาลัยสารพัดช่างสมุทรปราการ)**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**

**รถชานเมือง และรถหมวด 4**

**3 ถนนสุขุมวิท (ฝั่งแยกปากน้ำ)**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**
ป้ายรถโดยสารประจำทางจะตั้งอยู่ห่างจากสถานีเลยแยกปากน้ำไปประมาณ 270 เมตร ถนนสุขุมวิท รถขสมก. สาย 2 25 102 142 508 511 536  รถชานเมือง สาย 365 1141

**สัญลักษณ์ของสถานี**
เดิมกำหนดให้ใช้สัญลักษณ์เป็นรูปพระสมุทรเจดีย์ สื่อถึงย่านใจกลางเมืองเมืองสมุทรปราการ และเป็นหนึ่งในสัญลักษณ์ของจังหวัดสมุทรปราการ แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก

**สถานที่สำคัญใกล้เคียง**
 วิทยาลัยสารพัดช่างสมุทรปราการ- อุทยานการเรียนรู้อ่าวไทย จังหวัดสมุทรปราการ (หอชมเมืองสมุทรปราการ)- วิหารพระพุทธชินราชมงคลปราการ
*ตลาดวิบูลย์ศรี
*ท่าเรือวิบูลย์ศรี (ข้ามไปอำเภอพระสมุทรเจดีย์)
*ห้างอินฟินิทมอลล์
หน่วยงานราชการ- ศาลากลางจังหวัดสมุทรปราการ
*สำนักงานสรรพากรพื้นที่สมุทรปราการ 1
*สำนักงานพาณิชย์จังหวัดสมุทรปราการ
*สำนักงานพัฒนาชุมชน จังหวัดสมุทรปราการ
*สำนักงานพัฒนาธุรกิจการค้าสมุทรปราการ
*สำนักงานธนารักษ์พื้นที่ สมุทรปราการ
*สำนักงานพัฒนาสังคมและความมั่นคงของมนุษย์จังหวัดสมุทรปราการ
*สำนักงานคลังจังหวัดสมุทรปราการ
*สำนักงานโยธาธิการและผังเมืองจังหวัดสมุทรปราการ
*สำนักงานสรรพสามิตพื้นที่สมุทรปราการ 1
*สำนักงานที่ดินจังหวัดสมุทรปราการ
*ที่ทำการไปรษณีย์ปากน้ำ
*สถานีตำรวจภูธรเมืองสมุทรปราการ
*สำนักงานประปาสาขาสมุทรปราการ การประปานครหลวง

**อ้างอิง**
ปากน้ำ
หมวดหมู่:สิ่งก่อสร้างตั้งแต่ พ.ศ. 2561
ป